यह होती है एक नागरिक की इज्जत और उसकी मौत की कीमत। अब अपने देश में निगाह डालिए। अभी कलकत्ता के एक निजी अस्पताल में लापरवाही के कारण 100 से अधिक मरीज और उनके साथ रहने वाले अकाल मृत्यु की नींद में सो गए। सोचने वाली बात यह है कि क्या इस हादसे में मरीजों की गलती थी? वे तो अस्पताल प्रशासन पर अन्धा विश्वास करके ठीक होने आए थे, परन्तु जो उन्हें लेकर अस्पताल आए थे, वे निरोगी भी काल के ग्रास बन गए। इतनी बड़ी मौतों के जिम्मेदार बड़े लोग साफ बचकर निकल जाएंगे। सरकारी घोषणाएँ जाँच समिति बनाने तक सीमित रह जाएंगी, परन्तु जिनके घरों ने अपने परिवार के लोग खोए हैं, वे कहाँ जाएँ?